ข้อบังคับตำบลบ้านโพธิ์ข้อบังคับตำบลบ้านโพธิ์เรื่องการกำจัดสิ่งปฏิกูลและมูลฝอยพ.ศ. ๒๕๔๖[๑] โดยที่เป็นการสมควรออกข้อบังคับองค์การบริหารส่วนตำบลบ้านโพธิ์ว่าด้วยการกำจัดสิ่งปฏิกูลและมูลฝอย พ.ศ. ๒๕๔๖อาศัยอำนาจตามความในมาตรา๗๑ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ และมาตรา ๑๘มาตรา ๑๙ มาตรา ๒๐ มาตรา ๕๔ มาตรา ๕๕ มาตรา ๕๘ และมาตรา ๖๓แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลบ้านโพธิ์ออกข้อบังคับไว้โดยได้รับความเห็นชอบจากสภาองค์การบริหารส่วนตำบลบ้านโพธิ์และนายอำเภอเมืองนครราชสีมาดังต่อไปนี้ข้อ ๑ ข้อบังคับนี้เรียกว่า ข้อบังคับตำบลบ้านโพธิ์เรื่อง การกำจัดสิ่งปฏิกูลและมูลฝอย พ.ศ. ๒๕๔๖ข้อ ๒ ข้อบังคับนี้ให้ใช้บังคับในเขตตำบลบ้านโพธิ์นับแต่เมื่อได้ประกาศไว้โดยเปิดเผยณ ที่ทำการองค์การบริหารส่วนตำบลบ้านโพธิ์ แล้ว ๑๕ วันข้อ ๓ ให้ยกเลิกข้อบังคับตำบลบ้านโพธิ์ เรื่องการกำจัดมูล สิ่งปฏิกูล และสิ่งเปรอะเปื้อน พ.ศ. ๒๕๔๐ และให้ใช้ข้อบังคับนี้แทนข้อ ๔ ข้อบังคับนี้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์รวมตลอดถึงสิ่งอื่นใดที่เก็บกวาดจากถนน ตลอดที่เลี้ยงสัตว์หรือที่อื่นที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้าน เรือน โรง ร้าน แพคลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่าประธานกรรมการบริหารองค์การบริหารส่วนตำบลบ้านโพธิ์เจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕พนักงานเจ้าหน้าที่ หมายความว่าบุคคลซึ่งเจ้าพนักงานท้องถิ่นมอบหมายให้ปฏิบัติหน้าที่ตามข้อบังคับนี้ข้อ ๕ การกำจัดสิ่งปฏิกูลและมูลฝอยในเขตองค์การบริหารส่วนตำบลบ้านโพธิ์เป็นอำนาจหน้าที่ขององค์การบริหารส่วนตำบลบ้านโพธิ์แต่ฝ่ายเดียวเท่านั้นในกรณีที่มีเหตุอันสมควรองค์การบริหารส่วนตำบลบ้านโพธิ์อาจมอบให้บุคคลใดดำเนินการตามวรรคหนึ่งแทนก็ได้ภายใต้การควบคุมดูแลขององค์การบริหารส่วนตำบลบ้านโพธิ์ข้อ ๖ ห้ามมิให้ผู้ใด ถ่าย เท ทิ้งหรือทำให้สิ่งปฏิกูลและมูลฝอยในที่หรือทางสาธารณะเป็นต้นว่า ถนน ตรอก ซอย แม่น้ำลำคลอง คู สระน้ำ บ่อน้ำเว้นแต่ในที่ซึ่งองค์การบริหารส่วนตำบลบ้านโพธิ์จัดตั้งไว้โดยเฉพาะข้อ ๗ ห้ามมิให้ผู้ใดนำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ ๘ห้ามมิให้ผู้ใดซึ่งมิใช่พนักงานเจ้าหน้าที่ ทำการถ่ายเทขนหรือเคลื่อนย้ายสิ่งปฏิกูลและมูลฝอยในถังรับ รถขน เรือขน สถานที่เท เก็บหรือพักสิ่งปฏิกูลและมูลฝอยขององค์การบริหารส่วนตำบลบ้านโพธิ์ข้อ ๙ ห้ามผู้ใดซึ่งมิใช่พนักงานเจ้าหน้าที่ทำการขน คุ้ย เขี่ย หรือขุดมูลฝอยในที่รองรับรถขน เรือขน สถานที่เทมูลฝอยใด ๆขององค์การบริหารส่วนตำบลบ้านโพธิ์ข้อ ๑๐ เจ้าของหรือผู้ครอบครองอาคาร สถานที่ต้องรักษาบริเวณสถานที่ อาคาร หรือเคหสถานในครอบครองของตนไม่ให้มีมูลฝอยและสิ่งปฏิกูล และต้องจัดให้มีที่รองรับสิ่งปฏิกูลและมูลฝอยในอาคารหรือสถานที่นั้นๆ ให้ถูกต้องตามสุขลักษณะข้อ ๑๑ ที่รองรับสิ่งปฏิกูลต้องเป็นภาชนะปิดมิดชิดไม่รั่ว ไม่ซึม และไม่มีกลิ่นเหม็นรั่วออกมาข้างนอก และที่รองรับมูลฝอยต้องไม่รั่วมีฝาปิดมิดชิดกันแมลงวันและสัตว์ได้ตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๑๒ ห้ามมิให้เจ้าของหรือผู้ครอบครองอาคารสถานที่ทำการกำจัดสิ่งปฏิกูลและมูลฝอยอันอาจทำให้เกิดมลภาวะที่เป็นพิษ เช่น ควัน กลิ่นหรือแก๊ส เป็นต้น เว้นแต่จะได้กระทำโดยวิธีการที่ถูกสุขลักษณะหรือกระทำตามคำแนะนำของเจ้าพนักงานสาธารณสุข หรือเจ้าพนักงานท้องถิ่นข้อ ๑๓ ถ้าเจ้าพนักงานท้องถิ่น เห็นว่าอาคารหรือสถานที่ใดๆควรทำการเก็บขนสิ่งปฏิกูลและมูลฝอยไปทำการกำจัดให้ถูกต้องด้วยสุขลักษณะยิ่งขึ้นโดยเรียกเก็บค่าธรรมเนียมเก็บ ขน เจ้าพนักงานท้องถิ่นจะแจ้งเป็นหนังสือไปยังเจ้าของหรือผู้ครอบครองอาคารสถานที่นั้นให้ทราบล่วงหน้าไม่น้อยกว่าสิบห้าวันหรือเมื่อได้ทำการปิดประกาศกำหนดบริเวณเก็บขนสิ่งปฏิกูลและมูลฝอยไว้ในที่เปิดเผยไม่น้อยกว่าสามแห่งเป็นเวลาไม่น้อยกว่าสิบห้าวันนับแต่วันประกาศแล้ว เจ้าของหรือผู้ครอบครองอาคารสถานที่นั้นจะต้องให้พนักงานเจ้าหน้าที่ของเจ้าพนักงานท้องถิ่นแต่ฝ่ายเดียวเท่านั้นเก็บขนสิ่งปฏิกูลและมูลฝอยจากอาคาร สถานที่หรือบริเวณนั้น ๆซึ่งตนเป็นเจ้าของหรือครอบครองอยู่ โดยเสียค่าธรรมเนียมเก็บขนตามอัตราที่กำหนดไว้ท้ายข้อบังคับนี้ข้อ ๑๔ เจ้าของหรือผู้ครอบครองอาคารสถานที่หรือบริเวณใด ๆ ซึ่งนอกบริเวณเก็บขนสิ่งปฏิกูลและมูลฝอยตามข้อ ๑๓ต้องกำจัดสิ่งปฏิกูลและมูลฝอย ตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผา ฝังหรือโดยวิธีอื่นใดที่ไม่ขัดต่อสุขลักษณะกิจการรับทำการเก็บขน หรือกำจัดสิ่งปฏิกูลและมูลฝอยข้อ ๑๕ ห้ามมิให้ผู้ใดดำเนินกิจการรับทำการเก็บ ขนหรือกำจัดสิ่งปฏิกูล หรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ เว้นแต่จะได้รับใบอนุญาตจากเจ้าพนักงานท้องถิ่นตามเงื่อนไขและวิธีการที่กำหนดไว้ในสัญญาข้อ ๑๖ ผู้ใดประสงค์จะดำเนินกิจการรับทำการเก็บ ขนหรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบ สม.๑ ต่อเจ้าพนักงานท้องถิ่นพร้อมหลักฐานต่าง ๆตามที่องค์การบริหารส่วนตำบลบ้านโพธิ์กำหนดข้อ ๑๗ คุณสมบัติของผู้ขออนุญาตดำเนินกิจการรับทำการเก็บขน หรือกำจัดสิ่งปฏิกูลและมูลฝอยตลอดจนหลักเกณฑ์วิธีการและเงื่อนไขในการขอและการออกใบอนุญาตให้เป็นไปตามที่องค์การบริหารส่วนตำบลบ้านโพธิ์กำหนดข้อ ๑๘ เมื่อเจ้าพนักงานท้องถิ่นได้รับคำขอใบอนุญาตให้ตรวจสอบความถูกต้องและความสมบูรณ์ตามคำขอหากปรากฏว่าผู้ขออนุญาตปฏิบัติถูกต้องตามหลักเกณฑ์วิธีการและเงื่อนไขที่กำหนดไว้แล้ว และเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบ สม.๒ข้อ ๑๙ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายข้อบังคับนี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาดังกล่าวจะถือว่าสละสิทธิ์ข้อ ๒๐ ในการให้บริการตามใบอนุญาตผู้รับอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันที่เริ่มให้บริการทั้งนี้อัตราค่าบริการต้องไม่เกินที่กำหนดไว้ในบัญชีอัตราค่าบริการขั้นสูงท้ายข้อบังคับนี้ข้อ ๒๑ เมื่อผู้รับอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งเจ้าพนักงานท้องถิ่นภายในกำหนดสามสิบวันก่อนวันที่ได้เลิกการให้บริการข้อ ๒๒ ผู้รับใบอนุญาตต้องปฏิบัติตามนี้(๑) รักษาคุณสมบัติตามที่กำหนดไว้ในข้อ ๑๗ตลอดเวลาที่ยังดำเนินการตามใบอนุญาต(๒) ปฏิบัติตามรายละเอียดที่ได้ยื่นไว้ในข้อ ๒๐(๓) ปฏิบัติการอื่นใดเกี่ยวด้วยสุขลักษณะ ความปลอดภัย และการรักษาคุณภาพสิ่งแวดล้อมตามคำแนะนำหรือคำสั่งเจ้าพนักงานสาธารณสุขและคำสั่งเจ้าพนักงานท้องถิ่น รวมทั้งระเบียบข้อบังคับและประกาศขององค์การบริหารส่วนตำบลบ้านโพธิ์ข้อ ๒๓ เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อพนักงานท้องถิ่นตามแบบ สม.๓ ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมที่ค้างชำระข้อ ๒๔ ใบอนุญาตให้มีอายุหนึ่งปีนับแต่วันที่ได้ออกใบอนุญาต และให้ใช้ได้เพียงในเขตอำนาจขององค์การบริหารส่วนตำบลบ้านโพธิ์เท่านั้นข้อ ๒๕ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่น ตามแบบ สม.๔ข้อ ๒๖ หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบ สม.๔ข้อ ๒๗ ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบ สม.๔ ภายในสิบห้าวัน นับแต่วันที่ได้ทราบถึงการสูญหายถูกทำลาย หรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑) เอกสารการแจ้งความต่อสถานีตำรวจ กรณีสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ ๒๘ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการและเงื่อนไขดังนี้(๑) การออกใบแทนใบอนุญาตให้ใช้แบบ สม.๒ โดยประทับตราสีแดง คำว่า ใบแทน กำกับไว้ด้วย และให้มี วัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่น ในใบแทนและต้นขั้วใบแทน(๒) ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้น(๓) บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญ ของใบอนุญาตเดิมแล้วแต่กรณี และลงเล่มที่ เลขที่ของใบแทนใบอนุญาตข้อ ๒๙ ผู้รับใบอนุญาตตามข้อบังคับนี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๓๐ ให้ใช้แบบพิมพ์ต่าง ๆตามที่กำหนดไว้ท้ายข้อบังคับนี้ ดังต่อไปนี้(๑) คำขอรับใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ ให้ใช้แบบ สม.๑(๒) ใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม.๒(๓) คำขอต่อใบอนุญาตประกอบกิจการรับทำการเก็บ ขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม.๓(๔) คำขออนุญาตการต่าง ๆ ใช้แบบ สม.๔ข้อ ๓๑ กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามข้อบังคับตำบลนี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกินสิบห้าวันกรณีที่ปรากฏว่าผู้รับใบอนุญาตถูกสั่งพักใช้ใบอนุญาตตั้งแต่สองครั้งขึ้นไปและมีเหตุจะต้องถูกสั่งพักใช้ใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ ๓๒ ผู้ใดฝ่าฝืนข้อบังคับนี้ ในข้อ ๑๕ มีความผิดตามมาตรา๗๑ แห่งพระราชบัญญัติการสาธารณสุข พ.ศ. ๒๕๓๕ข้อ ๓๓ ผู้ใดฝ่าฝืนข้อบังคับนี้ ในข้อ ๒๐ ข้อ ๒๑หรือข้อ ๒๒ มีความผิดตามมาตรา ๗๓ แห่งพระราชบัญญัติการสาธารณสุข พ.ศ. ๒๕๓๕ข้อ ๓๔ ผู้ใดฝ่าฝืนข้อบังคับนี้ ในข้อ ๒๗ หรือข้อ๒๙ มีความผิดตามมาตรา ๓๓ วรรคหนึ่ง มีความผิดติดตาม มาตรา ๘๔แห่งพระราชบัญญัติการสาธารณสุข พ.ศ. ๒๕๓๕ข้อ ๓๕ ผู้ใดฝ่าฝืนข้อบังคับนี้ ในข้อหนึ่งข้อใดมีความผิดตามมาตรา ๗๓ แห่งพระราชบัญญัติการสาธารณสุข พ.ศ. ๒๕๓๕เว้นแต่การฝ่าฝืนนั้นต้องด้วยความในข้อ ๓๒ ข้อ ๓๓ และข้อ ๓๔ แห่งข้อบังคับนี้ข้อ ๓๖ ให้ประธานกรรมการบริหารองค์การบริหารส่วนตำบลบ้านโพธิ์เป็นผู้รักษาการให้เป็นไปตามข้อบังคับตำบลนี้ประกาศ ณ วันที่ ๔เมษายน พ.ศ. ๒๕๔๖ชัยศิริ ศิริรุ่งสกุลวงศ์ประธานกรรมการบริหารองค์การบริหารส่วนตำบลบ้านโพธิ์[เอกสารแนบท้าย]๑.บัญชีอัตราค่าธรรมเนียมต่อท้ายข้อบังคับตำบลบ้านโพธิ์ เรื่อง การกำจัดสิ่งปฏิกูลและมูลฝอยพ.ศ. ๒๕๔๖(ดูข้อมูลจากภาพกฎหมาย)วัชศักดิ์/ผู้จัดทำ๑๖ พฤษภาคม ๒๕๕๑จุฑามาศ/ปรับปรุง๙ ตุลาคม ๒๕๕๗[๑] ราชกิจจานุเบกษา เล่ม ๑๒๕/ตอนพิเศษ ๘๑ ง/หน้า ๕๕/๑๔ พฤษภาคม ๒๕๕๑